Diari Oficial de la Generalitat Valenciana


Sumari del DOGV 6079, del 14-08-2009 (2009/9177)

RESOLUCIÓ de 29 de juliol de 2009, del conseller de Presidència i vicepresident primer del Consell, per la qual s'adjudica una beca per a la realització d'estudis de postgrau en el Col·legi d'Europa a Natolin (Varsòvia) durant l'any acadèmic 2009-2010.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9177


Data del document
:   29-07-2009

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de juliol de 2009, del conseller de Presidència i vicepresident primer del Consell, per la qual s'adjudica una beca per a la realització d'estudis de postgrau en el Col·legi d'Europa a Natolin (Varsòvia) durant l'any acadèmic 2009-2010. [2009/9177]  
Mitjançant l'Orde de 8 d'abril de 2009, del conseller de Presidència i vicepresident primer del Consell, va ser convocada una beca per a la realització d'estudis de postgrau en el Col·legi d'Europa a Natolin (Varsòvia), durant l'any acadèmic 2009-2010, orde publicada en el Diari Oficial de la Comunitat Valenciana número 6001, de 27 d'abril de 2009.  
Vist que hi ha consignació pressupostària suficient, a càrrec del capítol IV, línia T4046000, programa 112.40, dels Pressupostos de la Generalitat per a l'any 2009.   
La comissió de selecció va procedir a l'estudi i valoració de totes les sol·licituds presentades d'acord amb els requisits i criteris establits en les bases de la convocatòria, en la reunió celebrada el 25 de maig de 2009, i va efectuar, així mateix, les oportunes entrevistes als candidats. Tot això, de conformitat amb les bases sisena i huitena de la referida orde.  
Una vegada finalitzat el procediment esmentat, la comissió va establir l'orde de prelació definitiu de la proposta de preselecció per a l'adjudicació de la beca a remetre al Col·legi d'Europa, en els termes reflectits en l'acta de la reunió celebrada a este efecte.   
A la vista de la referida proposta, el Col·legi d'Europa va comunicar l'admissió d'Isabel de Castro Asarta, i va proposar, així mateix, com a candidat de reserva Miquele Vilarrasa Albanozzo, en els termes que s'expressen en la present resolució.  
Atés el que es disposa en la Llei 38/2003, de 17 de novembre, General de Subvencions, en el Decret 108/1992, de 6 de juliol, del Govern Valencià, pel qual es regula la concessió de beques, així com en el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
En virtut d'això i de conformitat amb el que establix l'esmentada Orde de 8 d'abril de 2009, del conseller de Presidència i vicepresident primer del Consell, resolc:  
Primer  
Adjudicar la beca per a la realització d'estudis de postgrau en el Col·legi d'Europa de Natolin (Varsòvia), durant l'any acadèmic 2009-2010, a Isabel de Castro Asarta.  
Segon  
Designar com a candidat en reserva Miquele Vilarrasa Albanozzo, prèvia confirmació de la seua admissió pel Col·legi d'Europa.   
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.  
València, 29 de juliol de 2009.- El conseller de Presidència i vicepresident primer del Consell: Vicente Rambla Momplet.